રશિયાની સામ્યવાદી ક્રાંતિમાંથી પ્રેરણા મેળવી. ચીનમાં માઓત્સે તુંગના નેતૃત્વમાં ‘ગ્રેઈટ-માર્ચ’ દ્વારા ૧૯૪૮માં સામ્યવાદી ક્રાંતિ થઈ. માઓના નેતૃત્વમાં પણ વિરોધીઓની વ્યાપક કત્લેઆમ થઈ. ૧૯૬૪માં સામ્યવાદી ચીને પરમાણુ સત્તા તરીકે વિશ્ર્વમંચ ઉપર પ્રભાવ વિસ્તાર્યો. વિશ્ર્વમાં પ્રવર્તતી બજાર-અર્થવ્યવસ્થાના વ્યવહારુ પડકારો સંદર્ભમાં, ચીન પણ અદ્લ વેપારી બની રહ્યું. આજનું ચીન રાજકીય રીતે ભલે એકપક્ષશાહી-સામ્યવાદી હોય, પરંતુ વ્યવહારમાં બજાર-અર્થતંત્રના સિદ્ધાંતોને અમલમાં મૂકી, ચીન તેના અંગત હિતો જાળવણીમાં પૂર્ણત: રાષ્ટ્રવાદી અને મૂડીવાદી બનતું જોવા મળે છે.